לפטוס (עיר)

לפטוס (בפיניקית: 𐤋𐤐𐤔 – לפש; ביוונית: Λάπαθος,סטראבון, גאוגרפיקה, כרך 14, עמ' 682 במהדורת איזק קזובון וגם Λάπηθος,תלמי, Γεωγραφικὴ Ὑφήγησις , כרך 5.14.4פליניוס הזקן, תולדות הטבע, כרך 5.31 Ληπηθίς,פריפלוס של פסאודו-סקילקס, פסקה 103, בוויקיטקסט ביוונית Λάπιθοςהיירוקלס, Συνέκδημος ) הייתה עיר עתיקה על החוף הצפוני של קפריסין.ריצ'רד טלברט, Barrington Atlas of the Greek and Roman World , הוצאת אוניברסיטת פרינסטון, עמ' 72

 מקור השם 
בשל מיעוט ממצאים, חוקרים בעבר התחבטו האם שם העיר הפיניקי היה "לפט" או "לפת"; ממצאים חדשים יותר בדמות מטבעות וכתובות ברורות מבססים את הקריאה "לפש". השמות היווניים והפיניקיים של העיר מתעדים, כל אחד בדרכו, פונמה של שפה קודמת לשתיהן.

 היסטוריה 
ייסוד לפטוס מיוחס לכתים הפיניקים., בהתבסס על אלכסנדר אפסיוס  נונוס טען שהשם נגזר מלפאתוס, מחסידי דיוניסוס.נונוס מפאנופוליס, Dionys. 13.447 סטראבון טען שעברה קולוניזציה ספרטנית בראשות פרקסנדרוס . הוא מוסיף כי היא הייתה ממוקמת מול העיירה נגידוס  שבקיליקיה וכללה נמל ורציפים. העיר הייתה ממוקמת בצפון האי, על נהר באותו שם ובמחוז בשם לפתיה (Λαπηθία).תלמי, Γεωγραφικὴ Ὑφήγησις , כרך 5.14.5

מהתקופה הפיניקית בעיר נמצאו מטבעות הנושאים את השם לפש, וכן כתובות ארוכות בפיניקית מהאתר הקרוב לרנקה־טיס־לפיתו  המתייחסות לעיר כנמצאת "בשד נרנכ"כלומר "בשדה נרנך" או "בשדה נרנכה" בכתיב חסר. המקביל לשם האתר היווני בחילופי העיצורים ל'-נ'. "נרנכה" היה כנראה שם אתר לרקנקה־טיס־לפיתו העתיק, והוא היה מרכז דתי חשוב, בין השאר לאל פוסידון נרנקיוס. מטבעות העיר מהמאות ה־5 וה־4 לפנה"ס מתעדים את המלכים בעלי השמות היווניים דמוניקוס הראשון ("דמונכס" בפיניקית), צדקמלך (שם פיניקי), אנדר[...] (מתועד כך בשמו המקוצר על מטבע פיניקי, 415–390 לפנה"ס בקירוב), ודמוניקוס השני ("דמנכס" או "דמונכס" בפיניקית). שני הראשונים הטביעו על מטבעותיהם ראשים של אתנה, ושני האחרונים – אתנה עומדת והרקלס. שמו של "צדקמלך" נדיר ומעניין; הוא נמצא גם בכתובת מכרכמישKAI 28  ומקביל למלכיצדק המקראי, וניתן להשוותו לשם "צדקא" שנמצא על קנקן בכתי ובכתובות המלך האשורי סנחריב כמלך אשקלון (צדקא); הימצאות "צדק" כמרכיב תאופורי מבסס את קיום אל בשם "צדק", המופיע גם אצל סכניתן (בכתביו ששרדו אצל פילון מגבל) ודמסקיוסדמאסקיוס, חיי איסידורוס, 302 (ביוונית כ־Συδυκ או Σαδυκος ).  

במלחמות הדיאדוכים בין תלמי לאנטיגונוס, לפטוס ופראקסיפוס מלכהּ התייצבו לצד זה האחרון.דיודורוס סיקולוס, ביבליותקה היסטוריקה, כרך 19.59 בין הכתובות הפיניקיות שנמצאו בעיר נמצאה כתובת ענת־אתנה, כתובת דו־לשונית המזכירה בפיניקית את "פתלמיש"הצורה הפיניקית המקובלת לשם תלמי. ו"בעלשלם בן [ס]סמי",ההשלמה לפי החלק המקביל ביוונית, וראו גם ב: . המקבילים ל־Πτολεμαίου ול־Πραξίδημος Σέσμαος בכתובת היוונית. בשל חוסר הקשר בין השם הפיניקי ליווני, היו ששיערו שהשם היווני מרמז לפראקסיפוס שהובס על ידי תלמי. בכתובת מקדיש בעלשלם־פראקסידמוס מזבח ל"ענת עֹז חַיִּם ולאדמלכם (אדון מלכים) פתלמיש".

שם המקום הפך לשם נרדף לטיפשות.סודא s.v. Λαπάθιοι

קישורים חיצוניים

 הערות שוליים 

קטגוריה:פיניקים: מושבות
קטגוריה:ספרטה
קטגוריה:קפריסין: היסטוריה